b'\n_START_ARTICLE_\nNanjingdekaden\n_START_PARAGRAPH_\nNanjingdekaden (kinesisk: \xe5\x8d\x97\xe4\xba\xac\xe5\x8d\x81\xe5\xb9\xb4; pinyin: Nanjing shinian) er et uttrykk fra kinesisk historieskrivning som dekker de ti \xc3\xa5rene fra 1927 til 1937. I denne perioden av den kinesiske borgerkrig var byen Nanjing (\xe5\x8d\x97\xe4\xba\xac) hovedstad for det nasjonalistiske regime som var ledet av generalissimo Chiang Kai-shek, leder for partiet Guomindang (\xe5\x9b\xbd\xe6\xb0\x91\xe5\x85\x9a)._NEWLINE_Etter utbruddet av den annen sino-japanske krig i 1937 flyttet Guomindang sin hovedstad til Chongqing. Etter at japanerne hadde erobret Nanjing, for\xc3\xb8vet deres divisjoner den store Nanjingmassakren.\n_START_SECTION_\nPlanby\n_START_PARAGRAPH_\nGuomindang ville utvikle Nanjing til en moderne hovedstad. Den skulle preges b\xc3\xa5de av tradisjonelle kinesiske og av moderne vestlige arkitektoniske elementer. Mange nye bygninger ble reist.\n_START_SECTION_\nSosiale problemer\n_START_PARAGRAPH_\nP\xc3\xa5 grunn av fattigdom, arbeidsl\xc3\xb8shet og bolign\xc3\xb8d oppstod det flere fattigkvarterer. Dessuten f\xc3\xb8rte borgerkrigen og naturkatastrofer et h\xc3\xb8yt antall flyktninger til hovedstaden. Regjeringen igangsatte mange tiltak, som for eksempel sosial boligbygging, men tiltakene monnet lite.'